Lasos z Hermiony

Lasos (; * asi 548 – 545 pred Kr. Hermioné) bol starogrécky lyrický básnik a hudobný teoretik.

Lasos, rodák z Hermiony (v Argolide), tvoril najmä pod patronátom Hipparcha (brata tyrana Hippia). Skladal kultové hymny, stál pri zrode aténskej dithyrambickej poézie a dithyramb uviedol do hudobných súťaží usporiadaných k pocte boha Dionýza (na Dionýziach). Dithyramb (dithyrambos, slovo neznámeho pôvodu) bol druh zborovej lyriky k pocte boha Dionýza (námet nebol vždy nutne spojený s Dionýzom). Dithyramby predvádzal 50-členný zbor bez masiek, ktorý tancoval a spieval v orchéstre divadla (sprevádzal ich hudobník zvyčajne v hre na aulos). Prvým víťazom tejto súťaže sa v roku v 509/8 stal istý Hypodikos z Chalkidy.

Z jeho básní sa zachovali len zlomky, a to báseň Kentauri (Kentauroi) a chválospev na Demetru (možno dithyramby), v ktorých sa vyhýbal používaniu písmena sigma. Hudobný teoretik Aristoxenos z Tarentu tvrdil, že niektorí hudobníci odmietli sigmu, pretože bola „ťažko vysloviteľná“ alebo „ostro znejúca (σκληρόστομον)“ „a nevhodná pre aulos“. Tu je začiatok asigmatického chválospevu na Demetru:
{| width="470"
|-
|<span style="font-family:'Palatino Linotype'">Δάματρα μέλπω Κόραντε Κλυμένοι' ἄλοχονμελιβόαν ὕμνον ἀναγνέων Αἰολίδ'''ἂμ βαρύβρομον ἁρμονίαν </span>||preklad:Spievam Demetre a Kore,neveste Klymena (epiteton Háda)dvíhajúc sladko znejúci hymnusv hlboko burácajúcom aiolskom ladení. 
|}

Lasos bol podľa tradície Pindarovým učiteľom (Pindaros tiež tvoril asigmatickú poéziu a jeho časomerné verše sa podobajú), autorom prvej knihy o hudbe (zachovanej len vo fragmentoch) a tiež autorom viet zvaných Lasismata'' (Λασίσματα).Lucia Guerrini: Enciclopedia dell’Arte Antica, Classica e Orientale, Roma 1959, Treccani, Laso  Lasismata boli typom hádaniek („vtipných hádaniek“ γρίφοι – grifoi ), ktoré v poézii už dlho existovali v trochu inej podobe, ale ktoré sa v piatom a štvrtom storočí pred Kr. oddelili od tohto prostredia a sofisti ich povýšili na formu umenia (tiež eristického umenia). Takto možno Lasa nazvať ako predchodcu sofistov (medzi ktorých patril napr. Protagoras alebo Prodikos). Podľa Diogena Laertia ho niektorí považovali za jedného z mudrcov staroveku.

 Referencie a bibliografia 

Kategória:Básnici starovekého Grécka
Kategória:Hudobní teoretici starovekého Grécka